ועדת הכספים, כנסת 16, פרוטוקול מספר , 2005-06-28 10:30

יעקב ליצמן: בוקר טוב, אני מתכבד לפתוח את הישיבה.

בועז סופר: אציג את הנושא בקצרה; מדובר בהסדר סולר שאושר בראשית ינואר ושפורסם במאי שנה זו.

בועז סופר: הוא כולל העלאה של המס שאמורה להיכנס לתוקף ב-1 ביולי, עוד שלושה ימים.

בועז סופר: מצד שני אותם החזרים גם יתחילו ב-1 ביולי.

בועז סופר: כדי למנוע מצב שנעלה את המס על הסולר ב-1 ביולי וההסדרים יידחו ולא יהיו כמתוכנן, קרי כל חודשיים או ארבעה חודשים, בהתאם לסוג הדיווח, בהתייעצות עם יושב ראש ועדת הכספים בחרנו לדחות את כל ההסדר, כלומר גם את העלאת המס על הסולר וגם את תחילת ההחזרים לעוד חודשיים, 1 בספטמבר.

בועז סופר: לצורך הבהרה, מה שמונח פה זה דחיית ההחזרים.

בועז סופר: הדחייה של העלאת המס אינה דרושה אישור של ועדת הכספים, אך נפרסם את זה במקביל.

בועז סופר: אם הוועדה תאשר, נחתים את השר על שני הצווים.

בועז סופר: יש פה כמה הבהרות שאמנם דיברנו עליהם בפרוטוקול ובאישור הצו הקודם, אנו עדיין מגדירים אותם, מה זה עוסק מורשה, מפעל תעשייתי.

בועז סופר: אני מצהיר, בתיאום עם התאחדות התעשיינים הגענו להסכמה או להגדרה של מפעל תעשייתי שזכאי להחזר, זה מונח לפניכם.

בועז סופר: נעמוד בקשר שוטף עם התאחדות התעשיינים.

בועז סופר: אם יידרש לתקן את ההגדרה, נתקן.

בועז סופר: אנו מתואמים.

יעקב ליצמן: יש הערות?

חזקיה ישראל: הגענו אכן להבנות.

חזקיה ישראל: אם נראה שיש בעיות לאחר התחלת הביצוע, אולי תשונה ההגדרה.

סמדר אלחנני: המנגנון של ההחזר מבוסס לפי צריכת הסולר.

סמדר אלחנני: אם הכוונה היא להתייעלות, להקטין את האפקטים של השפעת הסולר, אי אפשר לעשות זאת נייטרלי לצריכת הסולר ולא לפי ההגדרות פה.

סמדר אלחנני: תעשו צריכה שנתית ממוצעות, מקדם של צריכה לפי תקופות שנותן מקדם התייעלות.

סמדר אלחנני: שההחזר יהיה לפי שעות מנוע.

חיים אורון: מה פה מקדם התייעלות?

חיים אורון: זה בלתי הגיוני, מה שאת אומרת.

חיים אורון: היה אינטרס לצמצם את צריכת הסולר בכבישים, אך לא בטרקטורים.

חיים אורון: עם מה יעשו בולדוזרים?

חיים אורון: כל הכלים האלה בסולר.

סמדר אלחנני: אובדן הכנסות לשנת 2005 שהממשלה דורשת ממי שעושה תיקון בחקיקה שיביא את הפסד ההכנסות, וגם פה צריך להביא.

סמדר אלחנני: זה ששית מהשנה.

יעקב ליצמן: אני מניח שאחר כך יתקנו את זה.

יעקב ליצמן: היות שביקשתי את זה, זה בסדר.

יעקב ליצמן: מי בעד?

יעקב ליצמן: מי נגד?

יעקב ליצמן: הצו אושר.

יעקב ליצמן: תודה רבה, הישיבה נעולה.